  Виталий Пронин Шаерамы ортче «Ойдо юмшалом!» фестиваль. Татчы пырисько вань городъёс но ёросъёс, кытын 2017-тӥ арын азбаръёсты тупатъян проект быдэсмиз.Выльдэм азбаръёсын табере луонлык кылдӥз капчиесь пумиськонъёс, пӧртэм ужрадъёс ортчытъяны. Нош муг котьку сюроз. Тани «Ойдо юмшалом!» фестиваль ик мылкыдэз бугыртэ. Кутскиз со 15-тӥ декабрьысен Сарапул городысь Кам шур котырын. Татын толлы сӥзем кырӟанъёсын толэз пумитазы. Табере котькуд пятницае Сарапулын «Пятница, пот юмшаны!» ӧтён улсын ужрадъёс радъяськозы. Нош 16-тӥ декабре Уваысь «Ошмесо шаер» скверын Тол бабайёслэн но Лымы нылъёслэн парадзы ортчиз.- парадэ ёросысь пӧртэм учреждениосысь 16 команда люкаськиз. Кыйлуд но Нылга гурт поселениосысь кивалтӥсьёс но специалистъёс Тол бабай но Лымы ныл дӥсяськизы, - шуэ «Увинское» муниципал кылдытэтлэн йырыз Михаил Логинов.Нялтас вераса, Тол бабайёслэн парадзы Уваын нырысетӥзэ уг ортчы. Со ёрос понна аспӧртэм бренд луиз ни. Нылпиос но анай-атайёс та ужрадэз арлы быдэ возьмало. Котькуд Тол бабай но Лымы ныл уго нылпиос понна пӧртэм конкурсъёс, шудонъёс радъяло.Фестиваль улсын де-кабрь-март толэзьёсы Иж, Глазов, Сарапул, Вотка, Камбарка, Можга городъёсын  пӧртэм ужрадъёс радъяськозы. Матысь шутэтскон нуналъёсы, кылсярысь, Воткинскын ӵыпетлэн набережнояз лымылэсь лэсьтэм арт-объектъёс ӝужалозы. Глазовысь Калинин нимо ульчаысь выльдэм  скверын тол шудонъёслы сӥзем семьяосын шутэтскон нунал луоз. Ижын фестивальлэн валтӥсь площадкаез луоз Гогольлэн бульварез.Фестиваль борды итӥсь-козы на Каракулино, Кез, Пичи Пурга ёросъёс.Туэ азбаръёсты тупатъян проект улсын выльдэмын-тупатъямын 293 азбар, 1 парк но калык люкаськылон 9 инты. Вуоно арын проект азьланьтӥськоз. Удмуртия сое быдэстон понна федерал бюджетысь 280 миллион манет басьтоз. 65,8 миллион манет шаермылэн казнаысьтыз софинансирование чотын висъяськоз.Сергей Захаров  Теги: Ижкар  